П Р О Г Р А М А

ЗА ДЕЙНОСТТА НА НЧ“Св. Преп. Паисий Хилендарски -1997г.“ – Асеновград, през 2023 година

 Дейността на НЧ“Св. Преп. Паисий Хилендарски – 1997г.“ – Асеновград, през 2023 година ще бъде насочена към задоволяване потребностите на гражданите в обогатяване на културния живот, социалната, информационната и образователната дейност в града. Ще работим за запазване и развитие на обичаите и традициите на българския народ, както и за разширяване знанията и приобщаването на гражданите към ценностите на науката, изкуството и културата.

 Имайки предвид тези показатели НЧ“Св. Преп. Паисий Хилендарски -1997г.“ предлага следната програма за 2023 година:

 Месец – ЯНУАРИ

1. Честване деня на родилната помощ /Бабин ден/.
2. Беседа с млади хора на тема: „Какво е Ботев за мен“- по повод 175г. от рождението на Христо Ботев.
3. Музикално- поетичен спектакъл – „Любов сред пламъци“ – по повод 145 г. от рождението на Пейо Яворов.

 Месец – ФЕВРУАРИ

1. Рецитал на Виктория Стефанова – „Любовта е вечна“.
2. „Найден Геров – познатият и непознатият“- литературно четене по повод 200г. от рождението му.
3. „Поетична импресия за любовта“- Литературен клуб „Орфей“ гостува в с. Крумово, по повод Деня на любовта.

 Месец- МАРТ

1. „Мартенски поетични откровения на асеновградските поети“.
2. Весели поздрави за дамите, по случай 8-ми март – клипове на запис от ЛК“Орфей“.
3. Среща с пловдивската поетеса Цвета Михайлова.
4. Участие на Любителски танцов клуб „Етноритъм“ в Национален фестивал „Пролетно хоро“ – гр. Велинград

 Месец – АПРИЛ

1. Отбелязване Деня на хумора и шегата- 100 г. от рождението на Радой Ралин.
2. Вечер, посветена на сатирата на Стойчо Стоев.
3. Великденски концерт на ПФА „Станимака“
4. Великденска работилница на децата от Школата по изобразително и приложно изкуство, с ръководител Ламбриана Форева.
5. Участие на ПФА „Станимака“ в Национален конкурс за музикално, танцово и изобразително изкуство „Офееви таланти“ – гр. Пловдив

 Месец – МАЙ

1. „Танц, поезия и песен под стария чинар“ – концерт, на самодейните състави на НЧ“Св. преп. Паисий Хилендарски -1997г.“- Асеновград.
2. Заключителен годишен концерт на децата от музикалните школи към читалището.
3. Поредица : „Нашите корени – образът на Бако Динчо „ – среща разговор с Константин Отонов, наследник на видния асеновградчанин.
4. Пролетен концерт с участието на Детски фолклорен театър, при НЧ“Св .преп. Паисий Хилендарски“ и ОДЗ „Асенова крепост“ и с участие на Сдружение „Детска песен Надежда Хвойнева“.

 Месец – ЮНИ

1. „Шарени бонбони“ – концерт, посветен на Деня на детето.
2. „Подадена ръка“ – съвместна изложба на хора с увреждания и читалище „Св.преп. Паисий Хилендарски-1997“
3. Отбелязване 130 г. от рождението на Елисавета Багряна.
4. Участие на ЛТК „Етноритъм“ в Фестивал „Петровско хоро“ – с. Ягодово.
5. Участие на „Детски фолклорен театър“съвместно с ОДЗ „Асенова крепост“ в Народен събор „Парк Лаута“ – гр. Пловдив.
6. Участие на Вокална формация „Абел“ в Национален фестивал за любители на старите градски песни „С песните на Ари“ - гр. Хасково.
7. „Ден на малоазийските българи“ – организиран от НЧ “Св. преп. Паисий Хилендарски, съвместно с НЧ “Тракия 2015г.“ и Малоазийски клуб „Тянка Бошнакова“ към Тракийско дружество „ Екзарх Антим I“- гр. Бургас.

 Месец - ЮЛИ

1. Съвместен концерт на Вокална формация „Абел“ и Дует за стари градски песни към „Териториална съюзна организация на слепите“ – Асеновград.
2. Концерт на мандолинен квинтет „София“.
3. Участие на членовете от ЛК “Орфей“ в Национален рецитал-конкурс „Яворови дни 2023г.“ – гр. Поморие.
4. Участие на ПФА „Станимака“ в Международен фолклорен фестивал „Рила ни гледа“- гр. Дупница.

 Месец – АВГУСТ

1. Участие на „Детски фолклорен театър“, съвместно с ОДЗ „Асенова крепост“ в Международния фолклорен фестивал „Лятна дъга“ – гр. Китен.

 Месец- СЕПТЕМВРИ

1. „На сладко от смокини“ – концерт на Вокална формация „Абел“.
2. Представяне сборника „Някой докосна душата ми -2023“.

 Месец – ОКТОМВРИ

1. „Танц, поезия и песен под стария чинар“ – концерт по случай Деня на поезията и музиката.
2. Представяне творчеството на пловдивската писателка Румяна Шопова.
3. Участие на Вокална формация „Абел“ в Национален фестивал на старата градска песен – гр. Самоков

 Месец – НОЕМВРИ

1. Беседа по повод Деня на народните будители.
2. „Традициите в моето семейство“ – конкурс за разказ, посветен на Деня на християнското семейство.

 Месец – ДЕКЕМВРИ

1. Коледен спектакъл с участието на децата от музикалните школи към читалището, Детско театрално ателие и Детски фолклорен театър.
2. „Коледно веселие край елхата“ – празник на самодейните състави на читалището.

 Изготвил: Секретар: Петя Дачева